Tre personer er natten til onsdag blevet fundet døde på en landejendom ved Aalborg. Nordjyllands Politi efterforsker sagen som drab.

Ved du noget om sagen? Send en mail til redaktion@tv2nord.dk Klokken 02.50 natten til onsdag modtog Nordjyllands Politi via 112 anmeldelse om at der på en landejendom ved Aalborg var tre døde personer. Det skriver Nordjyllands Politi i en kort pressemeddelelse. Kort derefter kunne politiets patruljer ved selvsyn konstatere at anmeldelsen var korrekt. Der blev på stedet fundet tre afdøde personer. Hvem de afdøde er, hvor de er fundet og hvordan de måtte være omkommet, ønsker politiet ikke at oplyse. Adressen er afspærret og der foregår onsdag morgen efterforskning på stedet. Nordjyllands Politi forventer at have flere oplysninger i sagen onsdag efter klokken 08.00. Ved du noget om sagen? Send en mail til redaktion@tv2nord.dk